
Ministru kabineta rīkojums Nr. 611
Rīgā 2023. gada 19. septembrī (prot. Nr. 46 15. §)
Grozījumi Ministru kabineta 2023. gada 10. augusta rīkojumā Nr. 514 "Par pastiprināta robežapsardzības sistēmas darbības režīma izsludināšanu"
· 1. Izdarīt Ministru kabineta 2023. gada 10. augusta rīkojumā Nr. 514 "Par pastiprināta robežapsardzības sistēmas darbības režīma izsludināšanu" (Latvijas Vēstnesis, 2023, 154. nr.) šādus grozījumus:
· 1.1. papildināt ar 1.1 punktu šādā redakcijā:
· "1.1 Apturēt Silenes robežšķērsošanas vietas darbību.";
· 1.2. izteikt 11. punktu šādā redakcijā:
· "11. Izdevumus, kas saistīti ar piemaksām par darbu paaugstināta riska un slodzes apstākļos Valsts robežsardzes un Valsts policijas amatpersonām ar speciālajām dienesta pakāpēm un darbiniekiem, kā arī Valsts drošības dienesta amatpersonām un darbiniekiem, kuri īsteno šā rīkojuma izpildei nepieciešamos pasākumus, 2023. gadā sedz no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram."
· 2. Valsts kancelejai saskaņā ar Latvijas Republikas valsts robežas likuma 35.1 panta trešo daļu informēt sabiedriskos elektroniskos plašsaziņas līdzekļus par pieņemto lēmumu.

